O proceso d'especiación d'o chenero Iberus tien relación con a formación d'a Cordelera Betica. As sierras on viven as formas més estrematas estioron islas y peninsulas a fins d'o Terciario en un brazo de mar que i heba entre a Meseta Espanyola y o microcontinent d'Alborán, que iban amanando-sen porque a microplaca Iberica subduciba baixo a microplaca d'Alborán. En ixas islas y peninsulas a evolución iba enfilata a chenerar especies nuevas. A forma alonensis d'o chenero Iberus que yera en o sudeste d'a meseta s'estendilló muito més que as formas insulars.